陸穩

陸穩（），字汝成，號北川，浙江湖州府歸安縣人，明朝政治人物。

 生平 
嘉靖十九年（1540年）庚子科浙江鄉試第七十一名舉人。嘉靖二十三年（1544年）中式甲辰科會試第一百五十五名，登第二甲第五十一名進士。授刑部主事，歴员外郎、郎中，三十年恤刑福建，疏请释放抗倭不力而下狱的參將盧鏜、副使柯喬。三十一年出为四川副使、備兵建昌，獲流賊魁首白玉，陞江西右叅政、按察使、左右布政使。嘉靖四十年（1561年），广东张琏、林朝曦等地方武裝攻入江西，出没赣州、吉安两府。嘉靖四十年七月，陸穩被擢拔為都察院右副都御史、提督南贛汀漳軍務，遣南赣參將俞大猷袭击农民军营寨，萧晚、罗袍、林朝曦均阵亡。魯會煜《廣東通志》載嘉靖四十年八月: “琏，饒平庫役也，為虐吏所迫，遂拒捕為亂，知縣林叢槐招之 為所拘留。与林朝曦等约结筑列城堡攻刦郡邑，流害三省，故命臬同显等讨之。”平亂後，加兵部右侍郎銜，兼右佥都御史，仍撫其地。不久，改任南京兵部侍郎，因江西巡按御史論劾，被罷歸，萬曆九年卒，年六十五。《皇明經世文編姓氏爵里總目》載：“陸穩，字汝成，湖州人。嘉靖二十三年進士。由刑部主事，歷陞布政使。四十年，擢右都御史，提督南贛軍務，以平賊功，遷兵部侍郎，仍撫其地。尋改南京兵部侍郎，罷歸卒。”《浙江通志》：陸穩《兩浙名賢錄》字汝成，呉興人。嘉靖進士，授刑部主事，歴四川副使、備兵建昌，獲流賊魁白玉，陞江西叅政、左右布政使。而流賊盧梅林起閩楚之交，張璉起廣之饒浦、大浦，蕭晩、羅袍、楊舜推璉為長，刼興寧、長樂，圍平和，其黨林贊據南靖為聲援，王伯宣入海導倭寇犯潮州，拜穏右副都御史提督軍務，開府䖍州，合南贛汀漳雄韶惠潮郴州皆受節制，稳行至吉安，梗於梅林不得前，乃以便宜徵兵討敗之，獲梅林。進至䖍，檄黄鄉兵屬以先驅，擒上杭賊李占春。討田坑賊梁寧走之，襲程鄉賊徐東州，執以歸。分兵討連城，汰內二峒賊，斬酋謝文贊等。明年麻陽賊袁三犯玉山、永豐、崇仁三縣，討誅之，討黄積山於大田峒，積山中流矢死，遂會閩廣兵討璉。稳曰：羣賊惟林贊為弱，破贊則破竹之勢成矣。乃首擊贊，贊果降；繼擊袍、舜，皆就縛。稳令軍士捲甲疾趨夜擊，晩誘斬之，而潮守何鏜亦誘斬伯宣。璉據險以拒，稳重購，卒獲璉斬之，盡毁其巢穴。捷聞，遷兵部右侍郎，仍撫其地，賊黨以次悉平。又會閩兵，逐故陷興化之倭寇，復其城，改南兵部右侍郎。

 家族 
曾祖陸震，知州；祖父陸嵩，號省斋，弘治丙辰进士、南平县知縣；父陸階，號南山，醫官，封刑部主事。母陳氏。重庆下。弟陸秀、陸稷、陆秩。三子：用車、用輅、用駿。女婿臧懋衡。

参考文献
徐階《南京兵部右侍郎北川陸公墓誌銘》

Wen
Category:歸安人
Category:明朝刑部主事
Category:明朝江西布政使司参政
Category:明朝四川按察司副使
Category:明朝兵部右侍郎
Category:明朝江西右布政使
Category:明朝南贛巡撫
Category:南京兵部右侍郎
Category:明朝江西按察使
Category:明朝江西左布政使